

**Canolfan Gwasanaethau**

**Proffil Swydd**

|  |  |
| --- | --- |
| **Swydd:** | Swyddog Cyswllt Hyb Amlasiantaeth Sarn Rhanbarthol – Plismona Gwrthderfysgaeth Cymru |
| **Graddfa:** | Gradd 6 (£27,432 - £29,331) Dydd Llun i ddydd Gwener 37 awr yr wythnos - bydd ceisiadau am weithio hyblyg gan gynnwys oriau llai neu gywasgedig yn cael eu hystyried. |
| **Lefel/au Fframwaith Cymhwysedd a Gwerthoedd:** | Lefel 1 |
| **Atebol i:** | Uwch Swyddog Porthladdoedd Rhanbarthol |
| **Lleoliad:** | Caergybi |
| **Dosbarthiad Ystwyth** | Croesryw – er gan eithrio teithio rheolaidd (misol o leiaf) i Lannau Mersi a theithio ledled Cymru a'r DU yn ôl yr angen. |
| **Rhif Swydd:** | A1051 |
| **Rhif(au) SUP:** | SUP2364 |

**DIBEN CYFFREDINOL Y SWYDD:**

Cynorthwyo i greu a chynnal cysylltiadau busnes effeithiol rhwng yr Hyb Amlasiantaeth Sarn a'r seilwaith plismona ffiniau rhanbarthol. Bydd y swydd Cyswllt yn cynnwys ymgyrchoedd ffin Cymru a gweithgarwch arall yn ôl yr angen gan reolwyr yr Hyb Amlasiantaeth. Mae hyn yn cynnwys cyswllt gyda: cludwyr, gweithredwyr porthladd a'u staff, sefydliadau partner, asiantaethau ffin a rhanddeiliaid porthladd eraill.

**DYLETSWYDDAU A CHYFRIFOLDEBAU:**

1. Sicrhau fod negeseuon Sarn allweddol a gwybodaeth gynorthwyol arall yn cael ei chyfathrebu'n rheolaidd i'r gymuned porthladdoedd, yn enwedig o ran: Swyddog Cyfrifol, Arian Parod, Treth/Gwerth, Drylliau Tanio, Cyffuriau Dosbarth A a Gwrthderfysgaeth/Diogelwch Cenedlaethol a themâu eraill.
2. Cynrychioli'r tîm rheoli Sarn wrth fynychu cyfarfodydd partneriaeth/busnes porthladdoedd lle bo'n briodol.
3. Casglu a chyflwyno gwybodaeth sydd â'r posibilrwydd i gynorthwyo amcanion gorfodi'r gyfraith.
4. Gweithredu fel swyddog achos gwaith datblygu cudd-wybodaeth Sarn o ran porthladdoedd Cymru a rhoi cymorth i ddatblygiadau cudd-wybodaeth Sarn eraill. Mae hyn yn cynnwys cydlynu datblygiad cudd-wybodaeth o ran holl Borthladdoedd Cymru
5. Mynychu Cyfarfodydd Cudd-wybodaeth Lleol er mwyn cynrychioli buddiannau Sarn a chreu cysylltiadau cryf gyda'r Swyddogion Cyswllt Porthladdoedd Rhanbarthol er mwyn cynorthwyo gweithgarwch tactegol a strategol mewn Porthladdoedd.
6. Cysylltu gydag agweddau rhanbarthol partneriaid Sarn er mwyn sicrhau lefel uchel o gyflawni gwasanaeth.
7. Mynychu Grŵp Cydasiantaethol Rhanbarthol (RJAG)
8. Cysylltu gydag Unedau Trosedd Trefnedig Rhanbarthol Cymru a Gogledd Orllewin Lloegr a phlismona tiriogaethol ledled heddluoedd Cymru.
9. Sicrhau fod asiantaethau Cymru yn darparu'r holl gudd-wybodaeth perthnasol ar gyfer Sarn i lwybrau Gweriniaeth Iwerddon – y DU – Dibyniaethau'r Goron gan gynnwys yr Ardal Deithio Gyffredin (CTA).

**MEINI PRAWF SYLFAENOL AR GYFER Y RÔL:**

Mae'r rôl yn gofyn am ymgeiswyr sy'n gallu dangos (gyda thystiolaeth) sgiliau yn y meysydd canlynol:

1. Gofyniad sylfaenol o Dystysgrif Genedlaethol Uwch neu lefel gyfatebol o brofiad profedig.
2. Byddai gwybod am fodel gweithredu a phrosesau Polisi Ffiniau Cymru
3. Gallu cael lefelau cliriad diogelwch Gwiriad Diogelwch Uwch a Fetio Datblygedig
4. Bydd gofyn teithio o fewn y rhanbarth i wasanaethu holl heddluoedd Cymru a phresenoldeb mynych yn yr Hyb Amlasiantaeth Sarn ar Lannau Mersi. Ynghyd â theithio posibl i Weriniaeth Iwerddon, Dibyniaethau'r Goron, Gogledd Iwerddon a theithio i ardaloedd eraill yn y DU.
5. Lefelau uchel o weithio mewn partneriaeth profedig er mwyn creu ymddiriedaeth a hyder gyda rhanddeiliaid ar lefel dactegol a strategol.
6. Sgiliau llafar ac ysgrifenedig gwych er mwyn teilwra arddull i fodloni'r gynulleidfa ar bob lefel o'r sefydliad, gan greu cysylltiadau gyda chwsmeriaid mewnol ac allanol. Hyderus wrth gyflwyno negeseuon allweddol yn effeithiol.
7. Gallu gweithio gyda phartneriaid yn gydweithredol i ganfod datrysiadau i broblemau'n effeithiol.
8. Lefelau uchel o gyfrifoldeb personol a chymhelliant i gyflawni canlyniadau.
9. Gallu rheoli a threfnu eich amser eich hun yn effeithlon.
10. Gallu nodi risgiau a phroblemau a dwysau'n unol â hynny.
11. Lefelau uchel o uniondeb personol a phroffesiynol

**MEINI PRAWF DYMUNOL**

1. Gwybod am drosedd trefnedig wrth iddo fod yn berthnasol i lwybrau Gweriniaeth Iwerddon – y DU – Dibyniaethau'r Goron gan gynnwys yr Ardal Deithio Gyffredin (CTA).
2. Gwybodaeth am brosesau ymchwiliol ac ymwybyddiaeth am Ddeddf Rheoleiddio Pwerau Ymchwilio (RIPA), Deddf Diogelu Data (DDD) a Rheoliadau Diogelu Data Cyffredinol (RhDDC) a'r Ddeddf Derfysgaeth (TACT).

|  |  |  |  |  |
| --- | --- | --- | --- | --- |
| **CYMRAEG:**  Y lefel o sgiliau Cymraeg sydd ei hangen ar gyfer y swydd hon: | | | | |
| **Llafar** | | | **Ysgrifenedig** | |
| Lefel 3 | | Sgwrsio yn y rhan fwyaf o sefyllfaoedd | Lefel 3 | Llythyrau a negeseuon e-bost busnes allanol |
| **NODIADAU:** | | | | |
| **1.** | NID yw’r Swydd Ddisgrifiad hwn na Manyleb yr Unigolyn yn ddatganiad o’r holl weithdrefnau a’r amodau sy’n berthnasol i ddeiliad y swydd. Felly, fe fydd cyfarwyddiadau bob tro yn ychwanegol at y rhai a amlinellwyd sy'n bodloni galwadau'r gwaith a datblygiad naturiol yr Adran/Isadran ar unrhyw adeg. | | | |
| **2.** | Gall unrhyw rai o'r dyletswyddau a'r cyfrifoldebau a soniwyd amdanynt amrywio hefyd. Mae hyn yn unol â phwynt 1 uchod heb newid natur na lefel cyfrifoldeb y swydd. | | | |
| **3.** | Mae'r Prif Gwnstabl yn cadw'r hawl i drosglwyddo deiliad y swydd i unrhyw leoliad arall yn ardal Heddlu Gogledd Cymru ar ôl ymgynghori â'r Ochr Staff yn unol â pholisïau perthnasol yr Heddlu ar y pryd. | | | |

|  |  |  |  |  |
| --- | --- | --- | --- | --- |
| Diweddarwyd ddiwethaf gan Reolwr Llinell | Dyddiad: | 31.05.2022 | Enw: | EN |
| Diweddarwyd ddiwethaf gan yr Uned Amrywiaeth | Dyddiad: |  | Enw: |  |